PREDKLADACIA SPRÁVA

Materiál „Návrh na zrušenie bodu B.2 uznesenia vlády SR č. 267 z 30. júna 2016“ sa na rokovanie vlády predkladá ako iniciatívny podnet Ministerstva zahraničných vecí a európskych záležitostí Slovenskej republiky.
 
Ministerstvo zahraničných vecí a európskych záležitostí Slovenskej republiky navrhuje prípravu zhodnotenia predsedníctva SR v Rade EÚ v jednej súhrnnej správe zmeranej na obsahový aj organizačno-logistický aspekt. Pridanou hodnotou jednej hodnotiacej správy bude komplexné zhodnotenie výsledkov SK PRES a ich efektívnejšia komunikácia širokej verejnosti.
 
Pôvodne sa uvažovalo s prípravou dvoch samostatných hodnotiacich správ v zmysle uznesení vlády SR č. 267/2016 a 672/2016: jednej zameranej na hodnotenie obsahových priorít SK PRES a druhej zameranej na vyhodnotenie organizačno-logistických aspektov. Vzhľadom na zámer pripraviť jednu komplexnú hodnotiacu správu sa v prekladanom materiáli navrhuje zrušenie úlohy B.2 z uznesenia vlády SR č. 267/2016 s tým, že oba aspekty, logistický aj obsahový, sa zhodnotia v správe, ktorá bude pripravená na základe uznesenia vlády SR č. 672/2016 v termíne do 28. februára 2017.

